Gəncə Şəhər İcra Hakimiyyəti başçısının

SƏRƏNCAMI

№ 05 09 yanvar 2024-cü il

07 fevral 2024-cü il növbədənkənar Azərbaycan Respublikası Prezidenti seçkiləri zamanı Gəncə şəhəri ərazisində seçkiqabağı təşviqatın təşkil edilməsi üçün yerlərin ayrılması haqqında

Azərbaycan Respublikasının Seçki Məcəlləsinin 86-cı maddəsinə uyğun olaraq 07 fevral 2024-cü il tarixdə keçiriləcək növbədənkənar Azərbaycan Respublikası Prezidenti seçkilərində namizədliyi qeydə alınmış namizədlərin, təşviqat qrupunun səlahiyyətli nümayəndələrinin, onların vəkil edilmiş şəxslərin seçicilərlə görüşlərinin təşkil edilməsi üçün yerlərin ayrılması məqsədilə

**QƏRARA ALIRAM:**

1. Qeydə alınmış namizədlərin seçki üzrə təşviqat qrupunun səlahiyyətli nümayəndələrinin, onların vəkil edilmiş şəxslərin seçicilərlə görüşlərinin açıq müzakirələrinin təşkil edilərək keçirilməsi üçün yerlər ayrılsın:
2. Görüşlərin keçirilməsi üçün açıq yerlər:

* Heydər Əliyev Park-Xiyaban Kompleksində yerləşən “Zəfər Tağı” meydanı
* Gəncə şəhər stadionunun məşq meydançası
* “Füzuli Parkı”nda yerləşən meydan
* “Qələbə Parkı”nın ərazisi

1. Görüşlərin keçirilməsi üçün qapalı yerlər:

* Gəncə Dövlət Universitetinin akt zalı, 5-ci tədris binası
* Azərbaycan Dövlət Aqrar Universitetinin akt zalı, baş bina
* Azərbaycan Texnologiya Universitetinin akt zalı
* Gəncə şəhəri 3 nömrəli tam orta məktəbin akt zalı

1. Sərəncamın müvafiq seçki dairələrinə çatdırılması, yerli mətbuatda dərc edilməsi və televiziya kanallarında geniş işiqlandırılması təmin edilsin.
2. Sərəncamın icrasına nəzarəti öz üzərimdə saxlayıram.

**Niyazi Bayramov**